કંઈક આવી જ સ્થિતિ વલસાડ અને તેની આસપાસના વિસ્તારોની છે. વલસાડના ધરમપુરના ગામડામાં ધોધમાર વરસાદ વરસી રહ્યો છે. જેના કારણે વલસાડની ઔરંગા નદીએ ભયજનક સપાટી વટાવી છે. ઔરંગા નદીની ભયજનક સપાટી 4 મીટરથી વધારે 4.52 મીટરે વહી રહી છે. નદીએ ભયજનક સપાટી વટાવતા તંત્ર એલર્ટ બન્યું છે. એનડીઆરએફ અને નગરપાલિકાની ફાયરની ટીમ પણ એલર્ટ કરાઈ છે. કૈલાસ રોડ અને બંદર રોડ બંધ કરવામાં આવ્યાં છે. નીચાણવાળા વિસ્તારને સાયરન વગાડીને સતર્ક કરવામાં આવી રહ્યાં છે. તો ધમડાચી, લીલાપોર, છીપવાડા વિસ્તારમાં અને દાણાબજાર, ભાગડાખુર્દ, મોગરવાડી ગામોને એલર્ટ કરાયા છે.